m. Izjava. 
U posljednje su doba izneseni neki prigovori radu odbora 
toga društva "u godini 1909. i sadržaju XXI. godišta društvenoga 
organa »Glasnika hrv. prirodoslovnoga društva« u nekim dnevnim 
listovima zagrebačkim. | 
Odbor, u interesu društva živo žali, što su se unutrašnje stvari 
posve naučnoga i stručnoga udruženja iznosile na diskusiju u dnevnu 
štampu, koja ne može da bude točno upućena o pitanjima skroz 
stručne naravi, pak se time društvu samo nanosi šteta i od njega 
odvraćaju prijatelji. Još više žali odbor, da se to činilo anonimno, 
čemu u naučnim krugovima evropske uljudbe jamačno nema pri- 
mjera. | | 
Da u društvu, koje je i brojem članova stručnjaka i materi- 
jalnim sredstvima veoma ograničeno, ne može da ide sve, kako bi 
željeli svi članovi društva a na prvom mjestu članovi odbora, to 
je jasno. Nepravedno je ipak krivnju poradi toga bacati na sam 
odbor, te mu predbacivati »zavaravanje«, »vrlo lošu upravu« i »ne- 
mar i nesposobnost« i povrh toga navaljivati na pojedine članove, 
koji su dugi niz godina nesebično i po najboljem svom znanju za 
društvo radili. Tko tim načinom misli ovomu društvu koristiti, 
ljuto se vara. | 
Koliko vrijede iznešeni prigovori, o tom članove najbolje upu- 
ćuje izvještaj o radu društva u g. 1909. koji je ovdje odštampan. 
Odbor hrv. prirod. društva. 
